Zabig wär eigentli Wiehnacht gsi. Aber die fiiret da immer erscht am 25igschte und de René und ich händ irgendwie sowieso gar kei, null, Wiehnachtsstimmig gha. Wie au, bi heissem Wätter, komische Plastikbäum und so ganz und gar ohni sälbergmachti  Wiehnachtsguetzli... de komisch Pudding wos da so liebet hät ois irgendwie nöd so aglächlet. Uf jede Fall hämmer z vierte en schöne Abig verbracht und sind bime riesegrosse Casino fein go ässe. Nachher häts no e mega Wiehnachts-Märli-Liechtershow gäh, wo no luschtig gsi isch zum zueluege.